Brev til forsvarer i U18-bruddssak

**Oslo politidistrikt/kriminalomsorgen – N.N.**

Rettsmøte i overnevnte bruddsak er berammet i Oslo tingrett XX. Det er satt av til sammen (2) timer til rettsmøtet.

Forsvarer gis frist til **2 dager** før rettsmøtet med å opplyse:

* Om tvistepunktene i saken, herunder om den faktiske beskrivelsen i påtegning fra påtalemyndighet/kriminalomsorg bestrides eller ikke. Informasjon om faktum som fremgår av begjæringen, vil kunne bli gjenbrukt i dommen.
* Skal forsvarer føre vitne? Hva skal vitnet i så fall forklare seg om? Er det behov for rettens bistand til å stevne vitnet?
* Forsvarer bes vurdere om det er behov for avklaring knyttet til fritak for taushetsplikt for vitnet? Og i så fall om slike fritak vil være innhentet i forkant av rettsmøtet fra verger hvis domfelte fortsatt er under 18 år på tidspunktet for rettsmøtet.
* Sende inn eventuell dokumentasjon fra domfelte som kan ha betydning for omgjøringsbegjæringen/begjæringen om oppholdsrestriksjoner med elektronisk kontroll.
* Hvis forsvarer er kjent med at noen av aktørene/vergene har behov for tolk og dette ikke allerede fremgår av påtegningen, bes dette opplyst.
* Hvis tiltalte fortsatt er under 18 år på tidspunktet for rettsmøtet og verger ikke vil være til stede i retten bes det opplyst om tiltaltes verger samtykker til samfunnsstraff/innskjerping av dom med elektronisk kontroll i hjemmet dersom det er aktuelt, og om slike eventuelle samtykker er innhentet i forkant av rettsmøtet/vil bli innhentet i forkant av rettsmøtet.
* Andre opplysninger av betydning for forberedelse til og gjennomføring av rettsmøtet.

Rettsmøtet spisses inn mot det som er omtvistet i saken. Rettsmøtet gjennomføres på liknende måte som et fengslingsmøte. Dommeren har lest sakens dokumenter på forhånd og det blir ikke en fullstendig gjennomgang av disse.

Etter en kort innledning fra de profesjonelle aktørene, kommer domfeltes forklaring. Deretter evt. vitner, før kort prosedyre fra begge sider.

Som for de øvrige delene av rettsmøtet, må språket og argumentasjonen tilpasses til domfeltes alder.

Dom forkynnes normalt i rettsmøtet. Domfelte/verge er uansett stevnet til fremmøteforkynning 3 dager etter rettsmøtet for det tilfelle at ikke domfelte/verge møter i rettsmøtet. Se for øvrig *Veileder Behandling av bruddsaker i Oslo tingret*t *U18* på Oslo tingretts internettsider.

Forsvarer oppfordres til å diskutere mulige utfall med domfelte/verge før rettsmøtet, slik at dom kan vedtas/ankes i rettsmøtet. Dersom det tas betenkingstid kan forsvarer bistå med å sende inn godtakelse/anke av dom med støtteskriv så snart som mulig og senest innen ankefristens utløp. Det blir i utgangspunktet ikke satt egen frist av kriminalomsorg/påtalemyndighet for støtteskriv. Fristen i straffeprosessloven § 310 4. ledd er siste frist for støtteskriv. Der forsvarer bistår domfelte/verge med gjennomgang og arbeid med å godta/anke/ta betenkningstid, godtgjøres arbeidet med 0,5 eller 1,0 times arbeid alt ettersom dom vedtas/ankes.

Oslo tingrett

Dato

For tingrettsdommer